Boris Hristov
<s>Boris Kirilov Hristov (18. maj 1914 – 28. jun 1993) je bio bugarski operski pevač.</s><s>Smatran je za jedan od najboljih bas glasova u dvadesetom veku.</s>

<s>Biografija 
Još kao mali dečak je počeo da peva u horu u Hramu Svetog Aleksandra Nevskog u Sofiji.</s><s>1930. godine je završio studije prava i počeo da se bavi advokaturom.</s><s>U slobodno vreme je nastavio sa pevanjem.</s><s>Zahvaljujući grantu vlade, on ipak odlazi u Italiju 1942. godine da se usavršava u pevanju kod poznatog italijanskog baritona Riccarda Stracciarija.</s>

<s>Karijera 
Imao je nekoliko uspešnih izvedbi pred publikom u Austriji 1944. i 1945. godine.</s><s>Vratio se u Italiju decembra 1945. godine a već sledeće godine je napravio svoj prvi operski nastup sa operom Boemi u gradu Reggio Calabria.</s><s>Posle toga je ređao nastupe u Milanskoj skali, Venecijanskoj i Rimskoj operskoj kući kao i u Kraljevskoj operi u Londonu.</s><s>1950. godine je pozvan da peva u Metropolitan Operi međutim tadašnja vlast nije dozvolila ulaz za državljane zemalja Istočnog bloka.</s><s>Kada su ove sankcije popustile, on je ipak nastupio u SAD 1956. godine u San Franciscu.</s><s>Godine 1964. je napravio pauzu zbog operacije tumora na mozgu.</s><s>Ipak se vratio sledeće godine na scenu sa nešto sporijim tempom i energijom.</s><s>1967. godine je dobio dozvolu da ode nazad za Bugarsku zbog sahrane njegove majke.</s><s>To mu je bio prvi povratak posle 1945. godine.</s><s>Njegov poslednji nastup je bio u Rimu na Bugarskoj akademiji 22. juna 1986.</s>

<s>Glas i repertoar 
Boris je imao mračan i dubok glas.</s><s>Iako nije imao snažan glas, on nije imao problema sa nastupanjem u velikim dvoranama.</s><s>Njegove najpoznatije uloge su: Car Boris u operi Boris Godunov, Filip II u operi Don Carlos, Mefistofeles u Faustu, Car Ivan u operi Dama Pskova i druge.</s><s>Snimio je na albumima svojih 8 opera i nekoliko nastupa uživo.</s>

<s>Izvori</s>

<s>Spoljašnje veze</s>

<s>100 godina od rođenja Borisa Hristova
 
 Audio klipovi</s>

<s>Bugarski operski pjevači
Basovi</s>

